CELEX: 32021R0330
Language: lv
Date: 2021-02-24 00:00:00
Title: Komisijas Īstenošanas regula (ES) 2021/330 (2021. gada 24. februāris) par atļauju Komagataella phaffii CECT 13094 producētas 3-fitāzes preparātu lietot par barības piedevu nobarojamām cūkām, mazāk izplatītu sugu nobarojamām cūkām, gaļas tītariem un vaislas tītariem (atļaujas turētājs: Fertinagro Biotech S.L.) (Dokuments attiecas uz EEZ)

25.2.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 65/43
               
            
         KOMISIJAS ĪSTENOŠANAS REGULA (ES) 2021/330
         (2021. gada 24. februāris)
         par atļauju Komagataella phaffii CECT 13094 producētas 3-fitāzes preparātu lietot par barības piedevu nobarojamām cūkām, mazāk izplatītu sugu nobarojamām cūkām, gaļas tītariem un vaislas tītariem (atļaujas turētājs: Fertinagro Biotech S.L.)
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (EK) Nr. 1831/2003 (2003. gada 22. septembris) par dzīvnieku ēdināšanā lietotām piedevām (1) un jo īpaši tās 9. panta 2. punktu,
         tā kā:
         
                     (1)
                  
                  
                     Regulā (EK) Nr. 1831/2003 noteikts, ka piedevu lietošanai dzīvnieku ēdināšanā ir vajadzīga atļauja, un paredzēts šādas atļaujas piešķiršanas pamatojums un kārtība.
                  
               
                     (2)
                  
                  
                     Saskaņā ar Regulas (EK) Nr. 1831/2003 7. pantu ir iesniegti divi pieteikumi uz atļauju Komagataella phaffii CECT 13094 producētas 3-fitāzes preparātam. Šiem pieteikumiem bija pievienotas Regulas (EK) Nr. 1831/2003 7. panta 3. punktā prasītās ziņas un dokumenti.
                  
               
                     (3)
                  
                  
                     Pieteikumi attiecas uz atļauju Komagataella phaffii CECT 13094 producētas 3-fitāzes preparātu lietot arī par barības piedevu nobarojamām cūkām, mazāk izplatītu sugu nobarojamām cūkām, gaļas tītariem un vaislas tītariem un to klasificēt piedevu kategorijā “zootehniskās piedevas” un funkcionālajā grupā “gremošanas veicinātāji”.
                  
               
                     (4)
                  
                  
                     Eiropas Pārtikas nekaitīguma iestāde (“Iestāde”) 2019. gada 3. jūlija atzinumā (2), 2020. gada 7. janvāra atzinumā (3) un 2020. gada 28. janvāra atzinumā (4) secināja, ka, ievērojot ierosinātos lietošanas nosacījumus, Komagataella phaffii CECT 13094 producētā 3-fitāze neatstāj nelabvēlīgu ietekmi uz nobarojamo cūku, mazāk izplatītu sugu nobarojamu cūku, gaļas tītaru un vaislas tītaru veselību, patērētāju drošību vai vidi. Tā arī secināja, ka abas piedevas formas būtu jāuzskata par elpceļu sensibilizatoru, bet tās cietā forma – par ādas sensibilizatoru. Tāpēc Komisija uzskata, ka būtu jāveic pienācīgi aizsargpasākumi, lai nepieļautu nelabvēlīgu ietekmi uz cilvēka, jo īpaši uz piedevas lietotāju, veselību. Iestāde secināja, ka piedeva kā zootehniskā piedeva nobarojamām cūkām, mazāk izplatītu sugu nobarojamām cūkām, gaļas tītariem un vaislas tītariem būtiski uzlabo barības sagremojamību. Tā uzskata, ka nav vajadzības noteikt īpašas prasības uzraudzībai pēc preparāta laišanas tirgū. Tā arī verificēja ar Regulu (EK) Nr. 1831/2003 izveidotās references laboratorijas iesniegto ziņojumu par barībā esošās barības piedevas analīzes metodi.
                  
               
                     (5)
                  
                  
                     3-fitāzes novērtējums liecina, ka nosacījumi, ar kādiem var saņemt atļauju uz Komagataella phaffii CECT 13094 producēto 3-fitāzi un kuri paredzēti Regulas (EK) Nr. 1831/2003 5. pantā, ir izpildīti. Tādēļ minēto preparātu būtu jāatļauj lietot tā, kā norādīts šīs regulas pielikumā.
                  
               
                     (6)
                  
                  
                     Šajā regulā noteiktie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO REGULU.
         
            1. pants
            Pielikumā norādīto preparātu, kas pieder pie piedevu kategorijas “zootehniskās piedevas” un funkcionālās grupas “gremošanas veicinātāji”, ir atļauts lietot par dzīvnieku barības piedevu, ievērojot pielikumā izklāstītos nosacījumus.
         
         
            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 24. februārī
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 268, 18.10.2003., 29. lpp.
         
         
            (2)  EFSA Journal 2019;17(8):5791.
         
            (3)  EFSA Journal 2020;18(7):6205.
         
            (4)  EFSA Journal 2020;18(6):6015.
      
      
         
            PIELIKUMS
            
                        
                           Piedevas identifikācijas numurs
                        
                     
                     
                        
                           Atļaujas turētāja nosaukums
                        
                     
                     
                        
                           Piedeva
                        
                     
                     
                        
                           Sastāvs, ķīmiskā formula, apraksts, analītiskā metode
                        
                     
                     
                        
                           Dzīvnieku suga vai kategorija
                        
                     
                     
                        
                           Maksimālais vecums
                        
                     
                     
                        
                           Minimālais saturs
                        
                     
                     
                        
                           Maksimālais saturs
                        
                     
                     
                        
                           Citi noteikumi
                        
                     
                     
                        
                           Atļaujas derīguma termiņš
                        
                     
                  
                        
                           Aktivitātes vienības uz kg kompleksās barības, kuras mitruma saturs ir vismaz 12 %
                        
                     
                  
                        
                           Kategorija: zootehniskās piedevas. Funkcionālā grupa: gremošanas veicinātāji
                        
                     
                  
                        4a25
                     
                     
                        Fertinagro Biotech S.L.
                     
                     
                        3-fitāze (EC 3.1.3.8)
                     
                     
                        
                           Piedevas sastāvs
                        
                        
                           Komagataella phaffii (CECT 13094) producētas 3-fitāzes (EC 3.1.3.8) preparāts ar minimālo aktivitāti
                        cietā veidā: 10 000  FTU  (1)/g
                        šķidrā veidā: 1 000  FTU/ml
                     
                     
                        
                                    —
                                 
                                 
                                    Gaļas tītari
                                 
                              
                                    —
                                 
                                 
                                    Vaislas tītari
                                 
                              
                                    —
                                 
                                 
                                    Nobarojamās cūkas
                                 
                              
                                    —
                                 
                                 
                                    Mazāk izplatītu sugu nobarojamās cūkas
                                 
                              
                     
                        —
                     
                     
                        500 FTU
                     
                     
                        —
                     
                     
                        
                                    1.
                                 
                                 
                                    Piedevas un premiksu lietošanas norādījumos norāda glabāšanas nosacījumus un noturību pret karstumapstrādi.
                                 
                              
                                    2.
                                 
                                 
                                    Barības apritē iesaistītie uzņēmēji nosaka, kādas darbības procedūras un organizatoriskie pasākumi jāveic piedevas un premiksu lietotājiem, lai novērstu potenciālos riskus, ko varētu radīt ieelpošana un saskare ar ādu. Ja ar šādām procedūrām un pasākumiem minētos riskus novērst vai līdz minimumam samazināt nav iespējams, piedevu un premiksus lieto, izmantojot pienācīgus individuālos aizsarglīdzekļus, tostarp elpceļu aizsarglīdzekļus un cimdus.
                                 
                              
                     
                        17.3.2031.
                     
                  
                        
                           Aktīvās vielas raksturojums
                        
                        
                           Komagataella phaffii (CECT 13094) producēta 3-fitāze (EC 3.1.3.8)
                     
                  
                        
                           Analītiskā metode  (2)
                        
                        3-fitāzes aktivitātes kvantitatīvai noteikšanai barības piedevā:
                        
                                    —
                                 
                                 
                                    kolorimetriskā metode, kuras pamatā ir fitāzes fermentatīvā reakcija uz fitātu – VDLUFA 27.1.4.;
                                 
                              3-fitāzes aktivitātes kvantitatīvai noteikšanai premiksos:
                        
                                    —
                                 
                                 
                                    kolorimetriskā metode, kuras pamatā ir fitāzes fermentatīvā reakcija uz fitātu – VDLUFA 27.1.3.;
                                 
                              3-fitāzes aktivitātes kvantitatīvai noteikšanai barības sastāvdaļās un barības maisījumos:
                        
                                    —
                                 
                                 
                                    kolorimetriskā metode, kuras pamatā ir fitāzes fermentatīvā reakcija uz fitātu – EN ISO 30024
                                 
                              
                  
               (1)  1 FTU ir fermenta daudzums, kas vienā minūtē no nātrija fitāta substrāta pie pH 5,5 un 37 °C temperatūrā atbrīvo 1 mikromolu neorganiskā fosfāta.
            
               (2)  Sīkāka informācija par analītiskajām metodēm ir pieejama references laboratorijas tīmekļa vietnē: https://ec.europa.eu/jrc/en/eurl/feed-additives/evaluation-reports.